CELEX: 62012CN0414
Language: hu
Date: 2012-09-13 00:00:00
Title: C-414/12. P. sz. ügy: A Törvényszék (második tanács) T-372/10. sz., Bolloré kontra Bizottság ügyben 2012. június 27-én hozott ítélete ellen a Bolloré által 2012. szeptember 13-án benyújtott fellebbezés

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/10
            
         A Törvényszék (második tanács) T-372/10. sz., Bolloré kontra Bizottság ügyben 2012. június 27-én hozott ítélete ellen a Bolloré által 2012. szeptember 13-án benyújtott fellebbezés
   (C-414/12. P. sz. ügy)
   2012/C 355/17
   Az eljárás nyelve: francia
   
      Felek
   
   
      Fellebbező: a Bolloré (képviselők: P. Gassenbach, C. Lemaire és O. de Juvigny ügyvédek)
   
      A másik fél az eljárásban: az Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül a megfellebbezett ítéletet, amennyiben a Törvényszék megsértette az egyenlő bánásmód elvét és az indokolási kötelezettséget, amikor semmiféle következtetést nem vont le azon tényből, hogy a Bizottság a Bolloré társaságot — az azonos helyzetben lévő Stora-tól eltérően — mint anyavállalatot szankcionálta;
            
         
               —
            
            
               helyezze hatályon kívül a megfellebbezett ítéletet, amennyiben a Törvényszék megsértette az Alapjogi Charta 41. cikkét és az EJEE 6. cikkét, az indokolási kötelezettséget, elferdítette a tényeket, valamint megsértette a Bolloré védelemhez való jogát, a 2004/337/EK (1) határozat megsemmisítésének következményeit, a jogerő elvét, valamint a Törvényszék eljárási szabályzata 48. §-ának (2) bekezdését, amikor megállapította, hogy a Bolloré ügyét ésszerű határidőn belül bírálták el, és a Bollorénak volt módja a közölt kifogásokkal kapcsolatban védekezni;
            
         
               —
            
            
               helyezze hatályon kívül a megfellebbezett ítéletet, amennyiben a Törvényszék megsértette az arányosság és a méltányosság elvét, amikor nem csökkentette a kiszabott bírság összegét a jelen eljárás ténybeli és eljárási összefüggései következtében;
            
         
               —
            
            
               hozzon a T-372/10. sz. ügyben végleges határozatot a Bíróság alapokmányának 61. cikkével összhangban, és semmisítse meg a megtámadott határozatot, amennyiben az a Bollorét érinti, vagy mindenesetre a korlátlan felülvizsgálati jogköre gyakorlása keretében csökkentse a bírság összegét, melyet a Bizottság szabott ki, és a Törvényszék erősített meg a Bolloréval szemben;
            
         
               —
            
            
               amennyiben a Bíróság nem hoz döntést a jelen ügyben, a költségekről való határozathozatal mellőzésével utalja vissza az ügyet a Törvényszék elé ismételt megfontolás céljából, összhangban a Bíróság ítéletében foglaltakkal
            
         
               —
            
            
               végül kötelezze a Bizottságot a Bíróság eljárási szabályzatának 69. cikke alapján mind a Törvényszék, mind e Bíróság előtti eljárás során felmerült költségek megfizetésére.
            
         
      Jogalapok és fontosabb érvek
   
   A fellebbező három jogalapot hoz fel fellebbezése alátámasztására.
   Első, két részre osztott jogalapjában a fellebbező úgy érvel, hogy a Törvényszék megsértette az egyenlő bánásmód elvét és az indokolási kötelezettséget, amikor semmiféle következtetést nem vont le azon tényből, hogy a Bizottság a fellebbezőt — az azonos helyzetben lévő Stora-tól eltérően — mint anyavállalatot szankcionálta a korábbi leányvállalata tevékenységéért.
   Második, négy részre osztott jogalapjában a fellebbező arra hivatkozik, hogy a Törvényszék megsértette az Alapjogi Charta 41. cikkét és az EJEE 6. cikkét, az indokolási kötelezettséget, elferdítette a tényeket, valamint megsértette a fellebbező védelemhez való jogát, a 2004/337 határozat megsemmisítésének következményeit, a jogerő elvét, valamint a Törvényszék eljárási szabályzata 48. §-ának (2) bekezdését, amikor nem szankcionálta a fellebbező azon jogának megsértését, hogy ügyét ésszerű határidőn belül bírálják el.
   Harmadik jogalapját a fellebbező az arányosság és a méltányosság elvének megsértésére alapítja, amennyiben a Törvényszék figyelmen kívül hagyta a jelen eljárás ténybeli és eljárási összefüggéseit, amikor nem csökkentette a kiszabott bírság összegét.
   
      (1)  Az EK-Szerződés 81. cikke és az EGT-megállapodás 53. cikke szerinti eljárásra vonatkozó 2001. december 20-i bizottsági határozat (COMP/E-1/36.212 — önmásoló papír) (az értesítés a C(2010) 4160. számú dokumentummal történt) (HL L 115., 1. o.).